Google gør det nemmere at parre Bluetooth-hovedtelefoner til Android-enheder

Lydkvaliteten på Bluetooth-hovedtelefoner er blevet markant bedre de sidste par år, men det er stadig en bøvlet affære at parre dem til mere end en enkelt enhed. Apple er det hidtil eneste firma, der har gjort det relativt nemt, ved at binde hovedtelefoner med W1-chippen med dit Apple ID, så de kan bruges med alle enheder. Men nu følger Google trop med en lignende funktionalitet på tværs af Android-enheder – og Chromebooks til næste år.

Ifølge Google vil enheder der er udstyret med firmaets Fast Pair-protokol blive koblet sammen med din Google-konto, så de fungerer med alle dine enheder. Eneste krav er, at de har Android 6.0 eller nyere.

Fast Pair-enheder er stadig svære at finde, men Google siger, at de arbejder på at implementere teknologien i flere hovedtelefoner. Der snakkes blandt andet med Jaybird, Anker og Bose.

Google gør det nemmere at parre Bluetooth-hovedtelefoner til Android-enheder